als_Latn dik_Latn sag_Latn
Pas një muaji të mbushur me “emocione” të papara, ul siparin fushata më “interesante “e këtyre 27 viteve pluralizëm. Nuk ka më dyshime se ashtu siç e theksuam pas marrëveshjes Romeo -Zhuljeta, të natës së 18 majit, se kjo ‘lidhje dashurie ” do vazhdojë edhe pas 25 Qershorit.
Problemi është se kjo “dashuri ” do ketë fundin tragjik të asaj origjinales, apo një fund të tillë e kanë pergatitur për ish ortakun e tyre të rebeluar e çoroditur deri në atë mase, sa të bombardojë veten e vet për fajësuar të tjerët. Edhe kjo nuk është diçka e re për katundin tonë politik, “pika e tij e dobët” “malësori i Tropojës” ka bormbarduar popullin e vet për të fajësuar të tjerët, ky të paktën bombardon veten. Por edhe kjo është një shenjë që kemi bërë “përmirësime” në këtë drejtim si në shumë fusha të tjera.
Me një fjalë sido që të jetë rezultati, qeverisja do jetë e “gjërë” e modelit gjerman. Se sa e “gjërë” do jetë kjo qeverisje, për vazhdimin e koncensjoneve, korrupsjonit, ndarjes së tepsisë e kazanit në dy pjesë të mëdha, do ta tregojë koha shumë shpejt, por druaj shumë se në fushatën e ardhëshme elektorale, do dëgjojmë të njejtat mashtrime e justifikime si të fushatës që po mbyllet. Vetëm që nuk dihet se çfarë do shpiket ndonjë risi për t’ju mashtruar ju, si puna e Timonit dhe Tepsisë. Por po u përserit historia e këtyre 27 viteve mashtrime, nuk e di radhës tjetër a do gjejnë popull në këtë vend për të mashtruar, sepse shumica do kenë ikur..
als_Latn als_Latn als_Latn